Страх от Баневи! Златка Димитрова трепери за детето си
30.07.2020 | 09:42
https://www.marica.bg/lajfstajl/strah-ot-banevi-zlatka-dimitrova-treperi-za-deteto-si Marica.bg
"Притеснявам се за себе си и за детето си", призна Златка Димитрова, след като оповести, че Евгения и Николай Баневи отново завземат къмпинг Каваци.
Плеймейтката алармира, че по плажа се разхождат здрави мъже в черни униформи, които всяват смут и напрежение сред плажуващите. Според запознати те са представители на охранителната фирма, наета от олигарсите, с които Златка и семейството й имат вражда от години заради имот в района, който те се опитват да вземат.
"Водим дела с тях от 20 години. Те оспорват наш нотариален акт, който ни е признат от Апелативен съд. В тази връзка е нормално да се притеснявам за себе си и за детето си, след като Баневи отново се завръщат на Каваци", обясни Димитрова, пише Галерия.
Скандалите около къмпинга започнаха, след като миналата седмица Районният съд в Бургас възстанови на милионерите правото за стопанисване на къмпинга. Съдия-изпълнител опита да въведе във владение скандалните бизнесмени, въпреки, че Каваците имат наемател - физическо лице. Решението на съда създаде огромно напрежение сред хората там, тъй като се появиха слухове, че туристи и наематели ще бъдат принудени двойно да платят сумите за наем.
Моделката разкри още, че в последните години, в които къмпингът не е стопанисван от Баневи, районът е бил много по-приятен и напълно променен. "Хората, които сега се грижат за него, се справят изключително добре. Подновиха бунгалата - вътре всичко е с ново оборудване. Най-накрая беше подменена канализацията, купиха нова помпа. Мои познати споделиха, че преди не са имали топла вода, влизали са мишки в бунгалата. Всичко това днес е в миналото", разказва Златка.
златка димитрова каваците николай банев баневи